1937. gada Eiropas čempionāts basketbolā

**1937. gada [[Eiropas čempionāts basketbolā]]** (*EuroBasket 1937*) bija otrais kontinenta čempionāts, kas no 3. līdz  norisinājās Latvijā. Eiropas čempionātā piedalījās astoņas vīriešu basketbola valstsvienības no Eiropas valstīm un Ēģiptes. Uzvaru tajā izcīnīja Lietuvas izlase.

## Norises vieta
thumb|280px|Rīgas Sporta nama atklāšana 1937. gada 2. maija vakarā ar sporta biedrību delegāciju piedalīšanos
Meistarsacīkšu spēles norisinājās pie Brasas (Braslas) stacijas uzceltajā Rīgas Sporta namā Starta ielā 3, kurā šobrīd atrodas automašīnu remontēšanas uzņēmums SIA *Senson Paint* (Starta ielā 5F).

Kad 1935. gadā Latvijas basketbola izlase negaidīti uzvarēja pirmajās Eiropas meistarsacīkstēs Šveicē, 1936. gada augustā Latvija ieguva tiesības rīkot nākamo 1937. gada čempionātu. Vispirms esot izskatīts projekts par Vecrīgas Lielās un Mazās ģildes pārbūvi, tomēr nolēma sporta spēļu vajadzībām pielāgot bijušās valču rūpnīcas ēku pie Brasas stacijas Rīgas rūpnieciskajā zonā. 

Pārbūves darbus pabeidza dažas dienas pirms čempionāta sākuma. Hallē bija vietas ap 3000 skatītājiem, žurnālistu vajadzībām izveidoja telegrāfa un telefona centrāli. Ar Rīgas valdes lēmumu Valču ielu pārdēvēja par Starta ielu. Meistarsacīkstes 2. maija vakarā atklāja Latvijas prezidents Kārlis Ulmanis, kurš ieradās cauri sporta biedrību pārstāvju veidotajai karogu alejai. Sacensības sākās ar Sporta nama iesvētīšanas rituālu, Valsts prezidenta runu un valstsvienības kapteiņa Rūdolfa Jurciņa atbildi, dalībnieku parādi un visu valstu himnu atskaņošanu, vingrotāju paraugdemonstrējumiem un baleta solistu priekšnesumiem.

Līdztekus laukuma sānu līnijām bija vietas vairākām solu rindām, bet abos laukuma galos atradās lielas tribīnes. Spēles laiku skaitīja VEF ražots elektriskais pulkstenis, bet grozu vairogi bija izgatavoti no plastikāta. Blakus galvenajai arēnai un diviem treniņu laukumiem bija iekārtots arī psihotehniskais un medicīniskais kabinets.

Ulmaņa un Skujenieka sagaidīšana pie Rīgas Sporta nama 1937.jpg|Kārļa Ulmaņa un Marģera Skujenieka sagaidīšana pie Rīgas Sporta nama 1937. gada 2. maijā
Ulmaņa uzruna Rīgas Sporta nama un Eiropas basketbola meistarsacīkšu atklāšanā 1937.jpg|Kārļa Ulmaņa uzruna
Valsts Prezidenta balva Eiropas basketbola meistarsacīkšu uzvarētājiem 1937.jpg|Valsts Prezidenta balva Eiropas basketbola meistarsacīkšu uzvarētājiem
Francijas basketbola izlases vadība ar sudraba kausu 1937.jpg|Francijas basketbola izlases vadība ar sudraba alus kausu
Ēģiptes basketbola izlase 1937.jpg|Ēģiptes basketbola izlase


## Komandas

## Grupu turnīrs
Pirms sacensību sākuma par favorītiem uzskatīja Itālijas un Latvijas komandas, tomēr Latvijas izlase zaudēja Polijai un netika pusfinālā.
Ēģiptes komanda izstājās, protestējot pret lēmumu pārspēlēt otrās kārtas maču ar Itāliju (ēģiptieši uzvarēja ar 31:28), jo tiesnešu kļūdas dēļ vienam no Itālijas komandas līderiem liedza līdzdalību spēles pēdējās minūtēs. Tikmēr sportiskā ziņā negaidīti pārliecinoši spēlēja Lietuvas izlase, kuras pirmās uzvaras pār Itāliju (15:9) un Igauniju (20:15) nodēvēja par sensacionālām.
Finālmačā Lietuvas izlase, kuras sastāvā spēlēja divi ASV auguši spēlētāji, ar rezultātu 24 pret 23 pārspēja Itālijas izlasi. 

### A grupa

|}

### B grupa

|}

## Izslēgšanas spēles

## Vietu sadalījums
[280px|thumb|Meistarsacīkšu uzvarētāja [Lietuvas basketbola izlase ar Valsts prezidenta Kārļa Ulmaņa dāvāto sudraba šķīvi.]]
thumb|280px|Itālijas un Igaunijas basketbola izlases.

## Latvijas izlases sastāvs
thumb|280px|Latvijas basketbola izlase.
Eduards Andersons, Aleksejs Anufrijevs, Mārtiņš Grundmanis, Jānis Jansons, Rūdolfs Jurciņš, Andrejs Krisons, Aleksandrs Martinsons, Visvaldis Melderis, Džems Raudziņš, Voldemārs Šmits

## Atsauces

## Ārējās saites
* Video fragments no "Latvijas skaņu hronikām", ar čempionāta atklāšanu
* ''FIBA Europe'' profils 
* ''Eurobasket'' profils 
* ''Linguasport'' profils 
* ''Todor66'' profils